JohanHeinsen/ENO huggingface dataset:
Viborger Samler, 1832-05-01
Vlandet. Hollænderne have begaaet et skjændigt Brud paa Folkeretten. General Goddecke i Luxemburg har ved en Afdeling af Tornacos Bande ladet den belgiske Gouverneur i Storhertugdømmet, Hr. Thorn, gribe paa dennes eget Landsted, og føre til Luxemburg, hvor han har ladet ham faste i Fængsel. Kong Leopold har fordret hurtig Satisfaction, og Sir Robert Adair har tilsendt Hoffet i Haag en høist alvorlig Note. - En Deputation af 20 anseelige polske Gods ciere vil ufortøvet begive sig til St. Petersborg, for at aflægge Hs. K. K. M. Nationens Tak for det den skjænkede organiske Statut, (!) og at anbefale nogle paa Localfornødenheder grundede Ønsker til Monarchens Naade. – J Luern er under Fyrst Metternichs Garantie afsluttet en Militaircapitulation for 3000 Md. Catholiker mellem den pavelige Nuntius, og Forbundstænderne Wallis og Graubundten. - Cheferne for de trende Magters, ved Grækenland stationerede, Escadre have opfordret de gjenstridige Grækere til at underkaste sig den provisoriske Regiering, og i modsat Tilfælde truet med at bruge Magt.
Viborger Samler, 1832-05-01
- J London havde man over Land Efterretninger fra Bengalen og Bombai af 21de December og 8de Januar, ifølge hvilke det ostindiske Compagnie fragtede alle de Skibe, det kunde faae, for at overførTropper til Malacca, formedelst en i det birmanniske Rige udbrudt Opstand.
Viborger Samler, 1832-05-01
Indenlandske Efterretninger. Kjøbenhavns Børs-Cours den 27de April. Hamborg 2 M. - A vista 213. Species 210. - Specier solgtes til 12 Mk. 9 1/2 s. Obligationer (uden Renter) 89 1/2. Nationalbank-Obligationer (af Laanet den 3de Febr. 1820. 102 a 102 1/2 Rbdlr. rede Sølv eller 107 a 107 1/2 Rbd. Sedler pr. 100 Rbdlr. rede Sølv. Disconto 4 pCent.
Viborger Samler, 1832-05-01
Kjøbenhavn. Fredagen den 13de har Conferentsraad Hoppi en Statsraadsforsamling som, paa en Middagspausnær, varede fra om Morgenen Kl. 9 indtil midt omNatten, forelagt Hs. Maj. Kongen og Allerhøists, Conseil Cancelliets nu fuldendte Arbeider angaaende Hertugdommernes Provindsial=Repræsentation. (Hb. Cortsp.)
Viborger Samler, 1832-05-01
Samtlige fra Hertugdømmene indkaldte oplyste og erfarne Mænd ere komne til Hovedstaden, paa een Statsraad Borgmester Bauer i Altona, som er forhindret, nær. Selv den næsten aarige Generalsuperintendent Adler har ikke undslaaet sig at foretage den for hans Alder temmelig lange Reise.
Viborger Samler, 1832-05-01
Efter Forlydende skulle de have renonceret paa de den bestemte Diæter. De have samtlige været til Tafsels hos Kongen, selv de som ingen Rang have Deres Samlinger til Raadslagning vare bestemte at tage deres Begyndelse endnu i Løbet af Ugen; ligesom de ventes tilendebragte i en Tid af tre til fire Uger.
Viborger Samler, 1832-05-01
I Kieler Correspondents=Blatt læses Følgende fra Kiel af 20de April: "J Løverdags den 14de foranstaltedes i Harmonien et Middagsmaaltid for de herværende tre erfarne Mænd: Falck, Balemann, Schweffel, i hvilket henved 80 Personer (hvoriblandt ogsaa Nogle, som ikke ere Medlemmer at Harmonien) deeltage. Den første Skaal gjaldt Hs. Maj. Kongen, som har indkaldt disse Mænd, den anden de tilstedeværende erfarne Mænd; iblandt de øvrige udmærkede sig især en af Statsraad, Borgermester Weise, som gialdt Skrivefriheden og modtoges med uhørt Enthusiasme."
Viborger Samler, 1832-05-01
Jstedetfor Legationsraad Schousboe er forhenværende Generalconsul i Algier Geheimelegationsraad, Ridder Carstensen bleven udnævnt til Consul i Marocco. Han har efter Conferentsraad Mantheys Død været Censor for de politiske Blade, og omtales af Redaktørerne som en særdeles liberal og human Mand. Hans Helbredstilstand skal have tilskyndet ham at søge den erholdte Ansættelse.
Viborger Samler, 1832-05-01
Sidste Onsdag (25de April ) Middags Kl. 1 kom det kongelige Dampskib Kiel tilbage herpaa Rheden fra Louisenlund, med H. D. Prinds Christian til Slesvig=Holsteen=Glücksborg og Høisammes Søstre, D. D. Prindsesserne Marte og Juliane til Sl. Holst. Glücksborg.) (Kbh.
Viborger Samler, 1832-05-01
Efter Forlydende skal der arbeides paa en Forbedring og nøiagtigere Udvikling af Sportelreglementet.
Viborger Samler, 1832-05-01
J disse Dage har 5te Deel af C. Bredahls Dramatiske Scener indeholdende Dramaet: "Keiser Glomer" forladt Pressen. - Dette nye originale Arbeide af en rigtbegavet Digter udmærker sig ikke mindre, end de foregaaende Dele af denne Cyclus, ved Eiendommelighed og poctisk Kraftfylde.
Viborger Samler, 1832-05-01
Magister Lindborg har nu udgivet sit "Andet Indlæg i den visbyske Sag tilligemed " (som det paa Titelbladet hedder) "nye Beviser for, at Præsten C. H. Visby, Capellan ved vor Frelsers Kirke er en falsk Lærer og Fjende af Christendommen. (Kbhp.
Viborger Samler, 1832-05-01
Den første Kunstner blandt Kunstberiderselskabet paa Nørrebro, Herr Filhol, har for nogle Dage siden brækket Benet. Han faldt, inden han endnu var kommen op paa Hesten thi var han først der, var der ingen Fare for at han skulde falde. Hans Sikkerhed, Færdighed og Præcision vare i sit Slags mageløse.
Viborger Samler, 1832-05-01
J Kronprindsensgade var en Pige forleden saa udeldig at lade en fyldt Vandspand falde ud af et Vindue. Den traf en forbigaaende Amagerpige i Hovedet, saa hun styrtede omfuld og livlos bragtes ud paa Hospitalet. Skjøndt hun endnu er i live, lade hendes Saar kun lidet Haab om hendes Frelse.
Viborger Samler, 1832-05-01
Paa Hospitalet er indbragt en Dreng med to næseformede Geværter, der havde foranlediget Forældrene til at reise omkring med ham og forevise ham som en sjelden Vanskabning med tre Næser.
Viborger Samler, 1832-05-01
Forleden Aften bleve to Matroser grebne, der havde overfaldet en Person paa Gaden. Forst havde Vægterne faaet Hold i den ene; da derpaa den anden vilde forsvare sin Kammerat toge de ogsaa ham ved Vingebenet. Paa Veien til Politichefen opdagede man en meget mistænkelig Pakke hos ham.
Viborger Samler, 1832-05-01
Dampskibet Frederik den 6te Hess, som fra Lybek skulde være indtruffen til Kbhn. den 25de, ankom først den 26de om Aftenen efter en Reise af ikkun 16 Timer. Det var formedelst lavt Vande bleven opholdt ved Travemünde.
Viborger Samler, 1832-05-01
Fra den 5te til den 13de April incl. ere 92 Skide ladede med Korn, passerede gjennem Øresund, Af disse vare 30 bestemte til hollandske 15 til engelske, 7 til franske 4 til belgiske, 2 til hannoverske, 25 til svenske og norske Havne. De øvriges Bestemmelse var ubekjendt.
Viborger Samler, 1832-05-01
En ubehagelig Tildragelse skal - efter Forlydende - være forefalder i Helsingøer, ved en paa Vagten ikke gandske ædru Underofficier.
Viborger Samler, 1832-05-01
En Jndsender under Firmaet "Praktikus kalder i Dagen den Bedømmelse, som Hestene underkastes ved de anordnede Stutteriebesigtigelser, Hestens examen theorelicum og derimod Væddeløb eller Væddekjørsler examen practicum.
Viborger Samler, 1832-05-01
Den 18de April har Apotheker O. F. Ramsing i Nibe faaet Bevilling til at anlægge et Filial=Apothek, i Løgstøer.
Viborger Samler, 1832-05-01
Ved Høiesteret er Niels Andersen Dahaf Mors, imod hvem der af Justitien var anlagt Sag, for formeentlige begaaet crimen bestialitets og attenteret Voldtægt imod flere til Samleie umodne Pigebørn, dømt til at miste sit Liv. Ved samme Ret er Klampmager Christian Sørensen af Viborg, for begaaede Uordener paa Gaden og Ulydighed imod Politiet, dømt til Fængsel paa Vand og Brød i 20 Dage.
Viborger Samler, 1832-05-01
Odense. Den Langfredag Aften udførte geistlige Concert i St. Knuds Kirke besøgdes af benimod 1000 Tilhørere, hvoraf en Deel vare indkomne fra Landet. Jmellem 1ste og 2den Deel af Concerten holdt Hs. Høiærværdighed Hr. Stiftsprovst Dr. Faber fra Ne Prædikestolen en Tale, hvori han benyttede Dagens dobbelt høitidelige Anledning som en kraftig Opmuntring til christelig Broderkjærlighed og Velgjørenhed. Orchestret var anbragt i Choret, og Kirken var oplyst med flere hundrede Voxlys. Jndtægten beløb sig, efter Fradrag af Udgivterne, til over 250 Rbd.
Viborger Samler, 1832-05-01
Kjøbenhavns Torvepriser den 27de April: Rug Tdn. 5 Rbd. a 5 Rbd. 3 Mk.; Hvede 6 Rbd. 4 Mk. a 8 Rbd. 3 Mk.; Byg, toradet, 3 Rbd. 5 Mk. 8 s.a 4 Rbd. 1 Mk.; dito, sexradet 3 Rbd. 4 Mk. a 4 Rbd.; Havre 2 Rbd. 1 Mk. 8 s. a 2 Rbd. 3 Mk.
Viborger Samler, 1832-05-01
Befordringer og Afgang. Under det danske Cancellie: Den 16de April er Consumtionsskriver ved Kjøbenhavns Vesterport, Capilain J. R. Krøyer, beskiltet til virkelig Justitsraad.
Viborger Samler, 1832-05-01
Copulerede i Stenderup Kirke, den 21de April: Forpagter af Bygholms Mølle, Hr. R. Sindbeng, og Jomfrue A. W. Gravenhorst. - J Hammet Kirke, den 24de April: Hr. Forvalter Budz paa Frysenborg og Jomfrue N. Tommesen. Confirmerede i Domlitten: 22 Drenge og 11 Piger. J Søndresognskirke: 30 Drenge og 22 Piger. korterretteresserer arresteressecor¬
Viborger Samler, 1832-05-01
Bekjendtgjørelser. Ma Af de Committerede for Væddekjøn sel, der nu ere valgte, ville, efter Aftale, Moder blive holdte paa Raadhuset her i Viborg Søndagen den 6te Mai og Søndagen den 13de Mai næstkommende, begge Dage om Formiddagen efter endt Gudstjeneste. De Subscribenter, der maatte have Noget at andrage eller foreslaae, ombedes dermed at fremkomme skriftligen, inden bemeldte Møder ere afholdte.
Viborger Samler, 1832-05-01
Det bemærkes, at netop Søndagen er valgt, fordi flere Committeredes Embedsforretning ikke tillader dem at møde paa en anden Dag i Ugen. Viborg Stiftamthuus 27de April 1832. Ahlefeldt Laurvig.
Viborger Samler, 1832-05-01
Jndkaldelse.
Viborger Samler, 1832-05-01
Creditorer i Dødsboet efter Kirsten Nielsdatter, Enke efter Aftægtsmand Mikkel Jensen Terp., indkaldes til inden 12 Ugers Forløb at anmelde og bevise deres Fordringer. Middelsom og Sønderlyng Herredsfogder. Viborg den 17de April 1832. Rod.
Viborger Samler, 1832-05-01
Proclama. Creditorerne i Dødsboet efter Pastor Monrad Østervelling indkaldte til inden 12 Ugers Forløb at anmelde og bevise deres Fordringer. Middelsom og Sønderlyng Herredsfogder. Viberg den 16de April 1832. Rod. J. P. Dons.
Viborger Samler, 1832-05-04
neste Postefte, Frankrig. Conseilspræsidenten er angreben af den heftigste Feber; hans Læge, Dr. Broussais, har ladet den berømte Esquirol kalde til. Derimod er Handelsministeren Grev d'Argout, i bestandig Bedring. Hr. de Raineval, der ikke paa forønsket Maade har bevaret det ham gjorte Forslag, at træde ind i Cabinettet, har faaet befaling at fortsætte sin Reise til Madrid; han er passeret Grændsen. - Der er sendt en Ordre til Toulon, at standse med alle Tropprafsendelser. - Man vedbliver at tale om Fyrst Talleyrands Indtrædelse i Cabinettet, dog rimeligviis uden Grund; for Øieblikket præsiderer Kongen selv; men dette er constitutionsstridigt og kan ikke blive af Varighed. - Den 24de April er afsendt en befaling til den franske Charg d'assaires i Haag, ufortøvet og uden videre, at forlange Hr. Thorne Frigivelse. - Le Constitutionel indeholder en paafaldende Artikel med Overskrivt, "Rygter og Coalition og Krig mod Frankrig, for hvis Jndhold den ikke vil indestaae, men som hidrører fra en ved sin Characteer og Stilling lige udmærket Person. Det hedder heri, at den østerrigske Hær er paa fuldkommen Krigsfod, og at man i Wien beskjæftiger sig med en tredie Restauration, ikke til Fordeel for Henrik men for Ludvig I, da Carl X har fornyet sin Abdication til Fordeel for Hertugen af Angouleme, der har tilbagekaldt sin til Fordeel for Hertugen af Bordeaux, Selv i det Tilfælde, at denne skulde blive foretrukken, skal ikke hans Moder, men et af Ultraroyalister sammensat Conseil bestyre Forretningerne. Som Carlisternes Hovedagent betegnes Marschal Victor. Det petersburgske Hof skulde interessere sig for Hertugen af Bordeaux og det mienske for Hertugen af Reichstadt. (!) - Hist og her ere de hjemvendte Deputerede, der høre til Ministrenes Partie modtagne med Kattemusik, dette var navnligen Tilfældet med Hr. Parant i Mitz, hvor Militairet maatte adsplitte Folket; Efterretninger fra Paris af 25de f. M. tale om alvorlige Uroligheder i Metz. - Krigsministeren skal have givet befaling til Nordarmeen, hvert Øieblik at holde sig færdig til at rykke ind i Belgien. - Blandt de circulerende Rygter i Paris hørte, at man ventede et Besøg af Grev Grey, saasnart Reformbillen var passeret. - Cholera vedbliver at være i Aftagende i Hovedstaden.
Viborger Samler, 1832-05-04
Blandet. Kong Leopold skal i en Note til Hofferne i Paris og London have erklæret, at han vilde see sig nødsaget til, enten at nedlægge sin Krone eller begynde Fjendtligheder mod Holland, naar han ikke fik Satissaction for den skjændige Forgribelse paa Hr. Thorns Person. - Rusland skal have gjort de europæiske Magters Anerkiendelse af det organiske Statut for Polen til Betingelse for sin Ratification. - Hertugen af Treviso er indtruffen til St. Petersburg. - Allg. Zeit. forsikkrer, at Russerne concentrere deres Tropper i Polen, og at de sammendrage 15000 Md. ved Odessa, for at understøtte deres Jndflydelse i Grækenland. - J London glæder man sig til Choleras snarlige Ophøren. - The Times erklærer det uden for al Tvivl, at Grev Grey nu vil skride til Udnævnelsen af nye Peers. - Det hedder, at Keiseren af Østerrig agter at foretage sig en Reise til Triest og Venedig. -Et uhjemlet Rygte taler og Cracaus Jndlemmelse i den østerrigske Stat. - Hos Royalisterne i Lamegohar man fundet en lang Proclamation til Fordeel for Don Pedro. - Don Miguels Justitsminister, Chefen for hans Generalstab, Grev Barbacena og dennes Broder, Oberst for et Cavallerieregiment, have taget deres Afsked. - En Skrivelse fra Wien taler om en Rotte fra Don Miguel til det engelske Ministerium, hvori han foreslaaer mindelig Afgjørelse. - Den spanske Regjering opstiller sine til Portugal bestemte Tropper i stor Afstand fra hverandre, da den frygter den mellem dem herskende Aand. - Der tales i Madrid vistnok uden Grundom en forestaaende Amnestie, bevirket ved Grev Greys og Hr. Pariers Forestillinger. - Det constitutionelle Partie i Spanien begynder igjen at reise Hovedet igjen i Veiret. - En Sammensværgelse er opdaget i Brunsvig, og som en Følge heraf en Grevinde Wrisberg, en forhenværende Gensdarmeoberst v. Kalm og en Karl ved Navn Haars arresterede. Grevinden, hos hvem de vigtigste Papirer fandtes, hæftedes ifølge brunsvigst Requisition i sin Bopæl paa hannoversk Grund. Sammensværgelsen synes at have havt et Attentapaa Hertug Wilhelms Liv til Formaal. Denne Begivenhed har givet Brunsvigerne ny Leilighed til at lægge deres Kjærlighed for deres Fyrste for Dagen. - J Valencia er gjort et mislykket Forsøg paa at myrde den derværende franske Consul og øvrige derværende Franskmænd. - De mexicanske Regieringstropper have tilføiet General Sta. Ana i Veracruz et Nederlag.
Viborger Samler, 1832-05-04
Kjøbenhavn. Det Rygte, at de til Stænde=Raadslagningen fra Hertugdommene Jndkaldte skulde have renonceret paa de for dem bestemte Diætpenge, har ikke stadfæstet sig.
Viborger Samler, 1832-05-04
Den 1ste Mai afseilede de 2 Fregatter paa deres Øvelsestoure. Hans Kongl. Høihed Prinds Frederik Carl Christian tog ombord paa den ene. Foruden Hs. Kgl. Høiheds Adjutant, Kammerjunker v. Holstein, følger ogsaa Hoiskolens Commandeur, Major Ridder v. Fibiger med. Modvind forhindrede betydelig Fart i Begyndelsen.
Viborger Samler, 1832-05-04
Som der siges skal en Tilhænger af det Lindbergske Parti i denne Confirmationstid gjøre Profession af at gaae omkring i Stadens Kirker med behørige Skrivematerialier, og 2 Svende ved Siden som Vidner, for at optegne, hvis den Confirmerende skulde gaae udenfor Ritualet; man skal have bemærket, at der især nøie høres efter, om Præsten skulde spørge: "Forsager Du Diævelen og al hans Gjerning og s. v."
Viborger Samler, 1832-05-04
Siden vor sidste Beretning har kun saare liden Forandring fundet Sted i Kornvarer. Priserne ere, ved en jevn Afsætning, omtrent de samme. Jkkun Havre i Partier, bedste Vare, er meere søgt.
Viborger Samler, 1832-05-04
Efter Rygtet skal Typhus tage Overhaand i Ribe; ligeledes skal der være udbrudt en Omgangsyge, i Strandhusene ved Kolding. (Hemp. A.)
Viborger Samler, 1832-05-04
Aldre Postefterretninger. Hertugen af Moden har ladet sine Tropper aflægge følgende characteristiske Eed, hvorved Verden, lærer at kjende endeel af denne Fyrstes, hidtil skjulte, Dyder: Erkehertug Frants I Soldater have følt den meest levende Harme, da de erfarede de Revolutionaires ugudelige Plan at myrde deres tilbedte, Souverains hellige Person; de erklære, at de have folt den reneste Glæde og en sand og ædel Stolthed da de traad i en Prindses Tjeneste, der med sin Siælestyrke og sit sande Mod kan kalde sig vort Aarhundredes første Kriger. Frants 12 Soldater, stolte af at tjene under hans Banner, sværge at udgyde deres sidste Blodsdraabe, for at forsvare deres uovervindelige Erkehertug, deres elskede Fader og store Capitano; de ville fordobble deres Aarvaagenhed og Energie. Livet har kun Værd for dem for at de kunne opofre det til deres Souverains Redning og Mordernes Tilintetgjørelse. Hvis nogensinde - hvilket Gud forbyde - Afgrunden skulde have udspyet en saa sort Siæl, at den vilde forsøge endogsaa det mindste Angreb paa deres Souveram, saa ville Frants 17 Soldater, at Verden skal erfare, at de kjende fuldkomment, Mand for Mand, dem af deres Medborgere, der dele de revolutionaire Riddingers og Liberales Meninger. Disse maae altsaa selv skjælve, da Soldaterne gjøre dem med deres eget Liv ansvarlige for Frants 12 Sikkerhed, de maae skjælve, da Soldaternes Retfærdighed er ligesaa rask som sikker."J Malland gik det Rygte, at Hertugen af Moden havde anholdt en, igjennem hans Stater passerende, fransk Coureer, og ladet denne fratage hans Depescher, hvorpaa en keiserlig østerrigsk Statsmand var afsendt til Moden, for at gjøre Forestillinger mod dette Skridt.
Viborger Samler, 1832-05-04
Breve fra Marseille af 15de April meddele nærmere Efterretninger og Bonas Jndtagelse. En Jæger af de indfødte Frivillige eller Zuaves havde tilbudt General Boyer, at ville overfalde dette Sted, med 25 af sine Camarader. Generalen tillod dette dumdristige Foretagende og sendte ham derhen paa Fregatten Bearnaise. Han steg med sine 25 Medhjælpere i Land ved Bona, gik ufortøvet løs paa Kassaubah og overrumplede den uden Sværdslag. Fregatten ilede strax tilbage til Algier, hvorfra Hertugen af Rovigo nu sendte den lille tappre Hob tre Krigskibe med et Proviantskib og en heel Bataillon til Forstærkning. Ogsaa i Toulon havde flere Krigskibe faaet Ordre, at afseile ufortøvet til Algier. Efterat Don Pedro havde sat sig i Spidsen for det portugisiske Regentskab, afsendte han strax GrevFunchal som Minister til London; men en Sygdom angreb denne i Paris, hvilken Stad han endnu ikke har forladt.
Viborger Samler, 1832-05-04
Man har i Paris lagt Mærke til, at de med Gasoplyste Gange i Palais-Royal ere blevne forskaanede for Cholera, Politiepræfecten har i denne Anledning ladet anstille Undersøgelser, der have beviist, Rigtigheden af dette Factum.
Viborger Samler, 1832-05-04
De i Østpreussen tilbageblevne Polakkers Lod er endnu stedse uafgjort. Sædvanligen angives Flytningernes Antal altfor ringe i offentlige Blade. Fra Lithauen og Polen gik nemlig over 29,000 Mand af forskjellige Grader over; af disse gik omtrent 3000 til Gallizien og Udlandet; i ket Høieste 11,000 vendte tilbage til Polen, 1500 iblandt dem vare preussiske Undersaatter - der bleve altsaa i det Viindste 13,000 Mand tilbage, af hvilke henved 5000 understøttes af den preussiske Regjering, men Resten fandt rigeligere Underholdning hos Fabrikherrer, Haandværkere og Landmænd. Under nærværende Forhold ville disse Mennesker nu ikke vende tilbage til Polen, og alle hidtil forsøgte Midler, at overtale dem, ere forblevne frugtesløse. Overtalelse, Tilbud af Amnestie, Foregivende om god Behandling i Fædrelandet: Alt dette gjorde ingen Virkning: man skred til strængere Midler, deelte dem i mindre Hobe, for at forhindre den gjensidige Jndvirkning; man forandrede flere Gange deres Cantonneringer: det hialp Jntet; vi ville til Frankrig" - var stedse deres Svar; sagde man dem, at Frankrig ikke vilde modtage dem, saa svarede de: "lad saa være, saa ville vi til Algier, til America." Da troede man, at det var deres Officierers Jnsinuationer - disse laae nogle Mile derfra i Qvarteer - hvilke frembragte denne for den simple Mand uhørte Standhaftighed. Officiererne erholdt altsaa befaling til at reise bort, hvorhen de selv vilde. Dog nu ere 2 Maaneder forløbne siden deres Bortreise, og Soldaterne blive bestandig ved deres : "Vi ville til Frankrig. Blandt de meest Haardnakkede høre Artilleristerne af det 4de Jnfanterieregiment og Krakuserne.
Viborger Samler, 1832-05-04
(Allg. Zeitung.) Den 18de April holdt Hr. Fergusson i det engelske Underhuus en lang Tale angaaende Polens Tilstand. Han bragte i Erindring, at den af engelske Befuldmægtigede undertegnede mienske Kongresact, garanterede Polens Uafhængighed og Nationalitet, at Alexander havde stillet Riget under Constantins despotiske Forvaltning, hvis Tyrannie endeligen blev saa trykkende, at det høihjertede Folk ikke længere kunde bære det. Jfølge deres Nødværge vare Polakkerne berøvede den sidste Skygge af Frihed og incorporerede Rusland. Hertil havde efter hans Formening Ruslands Keiser ingen Ret; thi Polakkerne havde ikke aflagt Eed til ham alene, men til ham og den af ham paa saa mangfoldige Maader krænkede Constitution. Han forlangte ingen Krigserklæring, men kraftige Forestillinger. Han paastod, at Fastlandet skjælvede for Rusland. Han gjorde opmærksom paa, at Ludvig Philip havde erklæret, at Polens Nationalitet maatte opretholdes men at denne nu var tilintetgjort ved Keiserens Manifest; han tilføiede det Haab, at Frankrig ikke vilde skjænde sig selv ved at krænke sit Løvte. England havde samme Ret til Jndblanding i Polens som i Grækenlands og Belgiens Anliggender. Han opfordrede Regjeringen til Aarvaagenhed mod Ruslands Ærgierrighed, og nævnte Indien; han ente med Yttringen af det Haab, at han tilstrækkeligen havde godtgjort Nødvendigheden, af Englands Mellemkomst. Lord Althorp erklærede, at Lord Palmerston var fraværende, at Regjeringen endnu ikke havde faaet nogen officiel Meddelelse af det nyeste russiske Manifest, og at han haabede, Huset vilde tillade ham, ikke at aabenbare Regjeringens Planer; i Øvrigt havde den aldrig opmuntret Polakkerne til Modstand. Efterat flere Medlemmer havde talet over Forslaget, blev det, som man kunde vente, forkastet.
Viborger Samler, 1832-05-04
Fra Speyer meldes, at Dr. Wirth er fuldkomment frikjendt af Retten i Zweibrücken, og af mange af Stadens og Egnens Beboere ført i Triumph udaf Retssalen.